ນາຍົກອິນເດຍ​ ປະກາດ ກ່ຽວກັບ ການເດີນທາງ ໄປຢ້ຽມຢາມ ປາກິສຖານ
ການຕິດຕໍ່ລະດັບສູງ ລະຫວ່າງປະເທດທັງສອງ​ ເລີ້ມຄືນອີກ​ ໃນການໂອ້ລົມກັນ ເປັນເວລາສັ້ນໆ ເມື່ອສອງອາທິດກ່ອນ​ ທີ່ກອງປະຊຸມອາກາດ ຢູ່ປາຣີ.
ນາຍົກລັດຖະມົນຕີອິນເດຍ ທ່ານ Narendra Modi ຈະເດີນ ທາງແບບບໍ່ມີການປະກາດລ່ວງໜ້າ ໄປຢ້ຽມຢາມປາກິສຖານ ຊຶ່ງເປັນຄູ່ປໍລະປັກ ໃນຂົງເຂດ ໃນວັນສຸກມື້ນີ້ ຊຶ່ງເປັນການໄປ ຢ້ຽມຢາມຄັ້ງທຳອິດ ຂອງນາຍົກລັດຖະມົນຕີອິນເດຍໃນຮອບ ສິບກວ່າປີ ທ່ານ Modi ໄດ້ປະກາດໃຫ້ຊາບກ່ຽວກັບການໄປຢ້ຽມຢາມໃນ ຕອນເຊົ້າວັນສຸກມື້ນີ້ ໃນລະຫວ່າງ ທີ່ຢຸດແວ່ ຢູ່ອັຟການິສຖານ ໂດຍເວົ້າວ່າ ທ່ານຫວັງວ່າຈະໄດ້ພົບປະ ກັບນາຍົກລັດຖະມົນ ຕີປາກິສຖານ ທ່ານ Nawaz Sharif ທີ່ນະຄອນລາຮໍໃນມື້ນີ້ ຜູ້ນຳທັງສອງກ່ອນອື່ນໝົດໄດ້ຟື້ນຟູການຕິດຕໍ່ໃນລະດັບສູງ ລະຫວ່າງປະເທດທັງສອງ ດ້ວຍການໂອ້ລົມກັນເປັນເວລາສັ້ນໆເມື່ອສອງອາທິດກ່ອນຢູ່ທີ່ນະຄອນປາຣີລະຫວ່າງ ກອງປະຊຸມກ່ຽວກັບດິນຟ້າອາກາດ ຄວາມສຳພັນລະຫວ່າງສອງປະເທດເພື່ອນບ້ານນິວເຄລຍແມ່ນມີຄວາມເຄັ່ງຕຶງຕະຫຼອດ ມານັບຕັ້ງແຕ່ປາກິສຖານໄດ້ແຍກໂຕອອກຈາກອິນເດຍໃນປີ 1947 ຊຶ່ງປະເທດທັງສອງ ຕ່າງກໍໄດ້ຮັບເອກກະລາດຈາກອັງກິດ ປະເທດທັງສອງເຄີຍເຮັດສົງຄາມມາແລ້ວ 3 ເທື່ອນັບຕັ້ງແຕ່ໄດ້ຮັບເອກກະລາດ 2 ເທື່ອ ແມ່ນຍ້ອນບັນຫາຂັດແຍ້ງໃນແຄວ້ນແຄັສເມຍ ຊຶ່ງໄດ້ແບ່ງກັນປົກຄອງເປັນບາງສ່ວນແຕ່ ປະເທດທັງສອງຕ່າງກໍອ້າງບເອົາກຳມະສິດໂດຍທັງໝົດ